Daniel Veerapen

Daniel Veerapen (lahir 8 November 1987) ialah seorang penerbit muzik & pemain piano yang terlibat serius dalam produksi dan rakaman lagu-lagu di Malaysia. Beliau merupakan anak bongsu kepada penggiat irama jazz Michael Veerapen. Sebagai pemain piano & keyboard, muzik yang menjadi forte Daniel adalah nu jazz, electronic, RnB, orchestral, dan instrumental.

Meneruskan legasi bapanya yang pernah menerbitkan lagu-lagu hebat penyanyi Sheila Majid, Daniel memulakan kariernya pada usia muda dan apabila beliau berumur 19 tahun, Daniel berjaya dicalonkan sebagai penerbit terbaik untuk kategori Album Pop Terbaik di Anugerah Industri Muzik ke-14 untuk album kedua penyanyi Noryn Aziz.

Kini, Daniel sedang mencipta nama sebagai antara pewaris muzik jazz di Malaysia. Beliau telahpun bekerjasama dengan ramai penggiat muzik di rantau Asia Pasifik seperti mendiang Lewis Pragasam, Noryn Aziz, Vince Chong, Jose Thomas, Ash Nair, Randy Bernsen, Joanne Yeoh dan ramai lagi. Bukan setakat itu, Daniel juga berkerja rapat dengan orang berpengaruh dalam industri hiburan seperti Dato' Hans Isaac, Harith Iskander, Datuk Zahim Albakri dan sebagainya.

Kategori:Orang dari Kuala Lumpur
Kategori:Kelahiran 1987
Kategori:Orang hidup